ABACHENGA 1 



Isolni Pilakl«>n Ong-Htani Katta 

IChengon Isol sal, ja aro 
askirangko ongaton, ^ a-gilsak 
bimang gripittichim. Sagalni kosako 
andala ard chini kosako Isolni gisik 
ganggope dongengachim ^ Unon Isol 
ge-ete inaha. "Seng*a ongxhina," 
unon seng-a ongaha. '*Ua sengako 
name nikaha. Isol seng'ako 
andalaoniko dingtangataha. ^ Ua 
scng-anlko 'SaiF aro andalaniko 
*Wal' mingaha. Attam aro pring 
ong-ahaoa, salsa ong-aha. Uan 
skanggipa sal ong'achiin. 

6 Isol geete inaha, "Chini jatchio 
bak ongchina aro chiko bak gni 
dakchina." ^ Indaken Isol jatchiko 
bak dake donkha; ua kosako 
donggipai chioniko ning-o donggipa 
chiko dingtanrgataha. ^ Isol uko 
"Sagar mingaha. Attam aro pring 
ongahaok, gnigipa sal ongaha. 

9 Isol ge-ete inaha, "Salgini ning-o 
donggipa chiko biapsano chim- 
ongchina; jedakode a-ga nakatgen,". 
Aro uandaken ong'Mia, ^^Ua rgako 
"Aa" aro chimonggimin chiko 
"Sagar mingaha. Ua an-tangni 
d^^iminko nioa, name nikaha. 

11 Isol geete inaha, "Aa pilak 
bite nanggipa aro bitchri gnanggipa 
sam-bolrangko chaatchina," aro 
uandaken ongaha. ^^Uandaken aa 
pilak ma-malni bite nanggipa aro 
bitchri gnanggipa sam-bolrangko 
chaataha. Isol antangni dakgiminko 
nioa, name nikaha. ^^ Atam aro pring 
ong-ahaoa, gittamgipa sal ongaha. 

14 Isol geete inaha, "saloniko 
walko dingtangatna salgio teng- 
sugiparang ongchi;ia; uarang 
salrangko, bilsirangko aro karirangko 
mesokanina ong china ^^ Uarang aao 



seng-aniko onna salgio teng* 
suchina;" aro uandaken ong-aha. 
1^ Isol daldalgipa ronggni teng*- 
sugiparangko ong*ataha^ salko salni 
aro' jajongko walni kosako donaha; 
ua askirangkoba ong-ataha. 
I'^A'sakko sengalchina ua 
teng-sugiparangko salgio donaha; 
^^ seng-ako andalaoniko dingtangatna 
aro sal aro walko ongatna ua 
uarangko ong-ataha. Ua antangni 
dakgiminko nioa, name nikaha. 
1^ Attam aro pring ongahaoa, brigipa 
sal ong-aha. 

20 Isol ge-ete inaha, "Chio 
bang-bea mamalni janggi 

gnanggiparang ong*china, aro 
do-drang bangbango bilcfiina;" aro 
uandaken ongaha. ^Msol sagalo 
daldalgipa natokrangko, chio 
donggipa pilak ma-malni janggi 
gnanggiparangko aro pilak mamalni 
dodrangko ong-ataha. An-tangni 
dakgiminko nioa, name nikaha 
22 Isol uarang pilakknan pattiaha 
"Chio donggipa janggi gnang 
giparang jelbra jelsue sagalko 
gapatchina; aro do-drang jelroroe 
bang-bechina." ^3 Attam aro pring 
ong-ahaoa, bongagipa sal ong-aha. 

24 Isol ge-ete inaha, "A-a pilak 
mamal jilani matrangko aro pilak 
ma-malni dal-a aro chona 
matburingrangko ong-katatchina;" aro 
uandaken ong'aha. ^5 jndaken Isol 
pilak ma-mal jilani matrangko aro 
pilak mamalni dal-a aro chona 
matburingrangko ongataha. Ua 
an-tangni dakgiminko nioa, name 
nikaha. 

26 Isol aganaha, "Dao an-ching 
mandeko dakgen; uamangko 
an-chingni jagringo dakgen aro 



13; 2 Kor.4.6; 1.6-8; 2 Pit.3.5; 1JS6; 1 Kor.11.7; 

uamang an-ching gitan ong-gen. 
Uamang pilak na*tokrangni, dal*a 
chona jila-alanirangni, dodrangrii aro 
matburingrangni kosako bilko 
man-gen." ^7 Uandaken Isol mandeko 
ong-ataha; Isol an*tangni jagringon 
mandeko dakaha. Ua me-asa aro 
me-chikko dakaha ^^ aro uamangna 
pattie inaha, "Bang-bea dedrangko 
ba-bo, jedakode nasimangni 
deritchu-suritchurang a-sakni pilak 
biaprangon jdlbra-jelsugen aro 
pilakkon bamatgen* Anga 

natokrangni, do'drangni aro pilak 
d^l-a-chona matburingrangni kosako 
nasimangna bilko on-a. ^^ Anga 
na-simangna pilak bitchrirangko aro 
biterangko cha-china on:a. ^^ Indiba 
pilak dal-gipa aro chongipa 
matburingrangna aro pilak 
do-di-angna sam-bolrangko uarangni' 
cM-anina anga on-a;" aro uandaken 
ong-aha. ^^ Isol an-tangni pilak 
dakgimMko nioa nambee nikaha. 
Attam aro pring ong-ahaoa dokgipa 
sal ong-aha. 

2Pa-o a-a, salgi aro juarango 
donggipa pilakkon daka 
matchotaha. ^ Isol an-tangni pilak 
kamko matchote, snigipa salp 
neng-takaha. ^ Snigipa salko ua 
pattiaha aro uko dingtangmanchagipa 
sal dakaha; maina ua salo an-tangni 
pilak kamko. matchote ua 
neng-takaha. ^Uandaken a-ako aro 
Salgio donggipa pilakkon ongataha. 

Eden Bari 

5 GITEL Isol salgisak aro 
a-gilsakko dakon a-sako sambolrang 
dongjachim aro bitchilrang 
ehajaehim; maina ua a-gilsako 

1.27;; Mt.19.4; Mk 10.6; 2.2; Heb.4.4,10; 2.2. 
2.9; Par.2.7; 22.2,14; 



mikkako waatkujachirii aro a-ako 
gamna pilakba doagkujachim. 
^Mikka dongkujaoba, cfei a*aoni 
chadoe agilsakko sosiatachim. 

7 Unon GITEL Isol a*ani 
a-dimuko rae, uoniko mandeko 
dakaha. Ua baljanggiko uni gingkolo 
spoataha; unon maride janggi 
gnanggipa ong-aha. 

8 GITEL Isol salaramchi Eden6 
damsa bariko dakaha. Ua anitangni 
dakgimin mandeko uano donaha. 
^Nitogipa aro nama biteko nanggipa 
pilak bolrangko uano chaataha. 
Barini jatchio janggiko on^gipa bol 
aro nafna-namgijako uianiko oii-gipa 
bol gnangchim. 

10 Bariko sosiatna Edeno chibima 
dilsa dongaGhim; ua dilbri dake 
dingtang chibimarang ong*e, uoni 
jokanga. ^^ Skanggipa chibimako 
Prison minga; ua Havila a-song 
gimikko jokwilwila. ^? Uano namgipa 
sonako, similgipa toko aro 
gitehakgipa ripok do-katchikoba 
man-acliim. ^^ Gn^gipa chibimako 
Gihon minga; ua Kus rsongko 
jokwilwila. ^^ Gittanigipa chibimara 
Tigris ong-a; ua Assyiialli salaramchi 
jokanga. Brigipa chibimara Euphrates 
ong-a. 

15 GITEL Isol manndeko rime, 
Eden Bariko gamchina aro 
nitimchiha uano donaha. ^^I'^Ua 
mandena aganaha, "Na*a bariko 
donggipa nama namgijako uianiko 
on-gipa boM bitena agre bolantini 
bitekon chana man-a . Ua bolni 
biteko na-a cha-na nangchong-motja. 
Naa cha-ode unsalon sigen." 

18 Unon GITEL Isol agan^ha, 
"Mande saksan dongara nama ong'ja* 
Anga una dakchakgipa:vripengko 
dakgen. " ^^ Unon ua ? a*aoniko 

;-3; Re-ong. 20.11; 2.7; 1 Kor.15.45; 



ABAGHENGA 3 



adimuko ra*e pilak mattangko aro 
piiak do'draiigko dakaha. Uarangko 
mande mai minggenchim nina Isol 
uona rabaaha. Mandeni minga gitan, 
uarangni biming ong*aha. 
^^Uandaken mande pilak jilani 
matrangko, do-drangko aro 
matburingrangko biming donaha. 
Indiba una dakchakgipa ripeng 
dongkujachim. 

21 Unon GITEL Isol mandeko 
namen tusidapataha. Ua tusibeengon, 
ua mandeni guasu ge*sako saloke 
be?enko dapataha. ^^ Isol Mandeoniko 
salokgimin giiasuoniko me-chik 
saksako dake, uona rabaaha. ^3 Unon 
mande aganaha, 

"Da -ode iara anggitan, 

Angni grengni greng aro 
be:enm beten, 

Uni biming * me chik. ong-gen; 

Maina ,uko me- asaojiiko raaha:'' 

24 lani giminan mande an-tangni 
ma*ako aro paako wate, jikgipamung 
ma-gapa aro uamang be-ensan ong*a. 
^^/Uamang sakgnian nagandechim, 
indiba uamang kratchajachim. 

Mandeni Gaaka 

3 GITEL Isolni dakgimin mat- 
buringrangni gisepo chipuan 
chalakbatgipa ong-achim. Chipu 
me-chikko sing-aha, "la bario 
donggipa pilak bolni bitekoba 
cha-jachina Isola nasimangna 
aganbebeahama?" 

2-3 Me*chik aganchakaha, "Barini 
jatchio donggipa bolni bitena agre, 
chinga; je bolni bitekoba cha-na 
mana. Ua bolni bitekode eha*na 
nan^a, ba bolkomangba dangtapna 
nangja; uko cha*ode, chinga/sigen ine 
Isol aganaha." 

4 Ghipu aganchakaha, "lade bebe 

2.24; Mt.19.5; Mk:i0.7-8; 1 Kor. 6.16; Eph 5.31; 
3.13; 2 Kor.11.3; 1 Tim.2.14; 3.15; Par.12.17; 



ongja; na-simang sijawa;^ Isol 
indake aganaha, maina uko chaarion 
nasimang Isol gita ong-gen, aro 
nasimang nama aro namgijako 
uigen." 

6 Unon me-chik, ua bola 
nitobegipa ong-a aro uni biteba nama 
ine nikaha aro gisik gnanggipa 
ong-ara mairongpil-e nama ine 
chanchiaha. Uni gimin ua uni biteko 
ake cha-aha. Ua mitamko segipana 
ona-aha aro uaba cha-aha. '^Uamang 
uko cha-arion mikaoaha aro 
an-tangtangni nagandeako uiaha; 
unon uamang te-bil bijakrangko 
sikritchue an*tangtangni nagan- 
deaniko pindapaha. 

8 Attam ongoa uamang bario 
GITEL Isolni ja'birangko knaaha aro 
uamang bolrangni gisepo dongnuaha. 
^ Indiba GITEL Isol mandeko okame 
inaha, "Na-ara bao?" ^^ Mande 
aganchakaha, "Anga bario nangni 
ja-birangko knaaha aro anga nangna 
kene dongnuaha; maina anga 
nagandechim." 

11 Isol sing-aha, "Na-a nagande 
ine sawa nangna aganaha? ^ngni 
cha-jachina agangipa bolni biteko 
na*a cha-ahama?" 

12 Mande aganchakaha, "Je 
me-chikko na-a angbaksa donaha, 
uan ia bolni biteko cha-china angna 
on-aha aro angaba cha-aha." 

13 GITEL Isol me-chikko 
sing-aha, " Na-a maina indake 
dakaha?" Ua aganchakaha, "Uko 
cha-china chipu angko tol-napaha." 

14 Unon GITEL Isol chipuna 
aganaha, "lani gimin na-a saknaatako 
man-gen; nang-osan ia sao nang- 
china; da-ontal na-a ka-bakchi 
malgen, adimuan nangni cha-ani 
ong-gen. ^^ Nang-ko aro mechikko 

3.1; Par.12.9; 20.2; 

anga mitchigrikatgen; nangni aro uni 
dedrang bobil onggrikgen. Uni 
dedrang nangni skoko bnekatgen; 
naa uamangni japa kitikko sugen." 

16 Ua mechikna aganaha, "Anga 
nang-ni an-o keani dukrangko, 
anpakani saknaarangko bariatgen; 
indioba naa segipakonangnikkugen; 
ua nangni kosako giteJ onggen." 

17 Ua measana aganaha, "Naa 
jiktangni kattakp knachakaha; jeko 
anga chajachina aganachim, ua bolni 
biteko naa chaaha. Naa iako 
dakahana, aa sao manchina. Janggi 
tanga dipe.t naa kam kagen; 
indakesa chuonga gita cha-aniko 
mangen. '^ Busu aro budurangko aa 
chaatgen; naa a'bani samsiko 
chagen: .^^Je aaoniko nangko 
dakaha, uona pilkujana, naa 
dingol-gramchie, rakbee game-suesa^ 
aaoniko chaaniko bikotna man- 
aigen. Adimuoniko nangko dakaha, 
adimuan naa pilariggen." 

20 Mande antangni jikgipako 
Hoba mingaha; maina uan mande jat 
gimikni maa ongachim. ^i GITEL 
Isol Adamna aro uni jikgipana 
matbigiloniko bararangko dake, 
uamangko ganataha. 

Adam Aro Hobako Barioniko 
Arikgala 

22 Unon GITEL Isol aganaha, 
"Daode" mande anchingoni saksa 
gita ongaha; maina nama aro 
namgijako ua uiaha. Boljanggini 
biteko cha-e pangnajol tangna uko 
onna nangchong-motja." ^ Uni 
gimin GITEL Isol uko Eden 
barioniko arikgalataha; aro jeoniko 
uko dakaha, ua aako gamchinan 
uko watataha. ^"^ Isol mandeko 
arikatenba, Eden barini salaramchi 



Kerubrangko aro pilakchin fikrak- 
rikfak wilwilgipa aro chi^g-gipa 
tonualko donaha. Boljanggini 
sambaona pilakba re-bajana gita 
indake dakaha. 

Kain Aro Abel 



3.17-18; Heb.6.8; 3.22; Par.22.14; 4.4;Heb.ll 
4.10; Heb. 12.24; 



THE HOLY BIBLE 

Garo (Achik) CL - Inter - Confessional 

lOF 0024/92-93/3.5M/HB 

ISBN 81-221-2956-0 

This version of the Bible has been prepared jointly by Protestant and 
Roman Catholic translators of Garo Hills, under the supervision of the 
Bible society of India. 

© The Bible Society of India 

COPYRIGHT NOTICE 

Written permission must be obtained from the Bible Society of India as 
copyright holder, prior to the reproduction of any part of this publication in any 
form or by any means, electronic or mechanical, including photocopying, 
recording, or any information storage and retrieyal system. 

Published by: 

Imprimatur: 

THE BIBLE SOCIETY OF INDIA 
t Rt. Rev. George Mamalassery 206 MAHATMA GANDHI ROAD 

Bishop of Tura. BANGALORE.560 001 

Printed in India by Photo offset process al 
Swapna Printing works pvt. Ltd, Calcutta-9 




THE BIBLE SOCIETY OF INDIA 

206 Mahatma Gandhi Road 
Bangalore - 560 001. 



